Diari Oficial de la Generalitat Valenciana


Sumari del DOGV 7950, del 03-01-2017 (2016/10581)

Informe ambiental i territorial estratègic corresponent a la modificació puntual D-8 del PGOU relativa a l'eliminació de la tipologia edificatòria habitatges agrupats (AG) del sòl urbà consolidat en sectors amb un alt valor paisatgístic.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7950

Data del DOGV
:   03-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10765


Data del document
:   22-12-2016

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informe ambiental i territorial estratègic corresponent a la modificació puntual D-8 del PGOU relativa a l'eliminació de la tipologia edificatòria habitatges agrupats (AG) del sòl urbà consolidat en sectors amb un alt valor paisatgístic. [2016/10430]  
Per Resolució de data 25 d'octubre de 2016, de la regidora delegada de Protecció i Ordenació del Territori, en la seua qualitat d'òrgan ambiental de l'Ajuntament de Calp, s'ordena la publicació de l'informe ambiental i territorial estratègic corresponent a la modificació puntual D-8 del PGOU relativa a l'eliminació de la tipologia edificatòria habitatges agrupats (AG) del sòl urbà consolidat en sectors amb un alt valor paisatgístic.  
  
«Informe ambiental i estratègic  
Expedient: 2016/EXPGEN/00841.  
Títol: modificació puntual D-8 del PGOU. Eliminació de la tipologia edificativa habitatges agrupats (AG) del sòl urbà consolidat en sectors amb un alt valor paisatgístic.  
  
Promotor: Ajuntament de Calp.  
A) Documentació aportada.  
Amb data 9 de maig de 2016 es redacta, per l'arquitecte municipal i pel cap de l'Àrea de Territori, amb la conformitat de la Secretaria Accidental, el document esborrany de la modificació puntual D-8 del PGOU relativa a l'eliminació de la tipologia edificativa habitatges agrupats (AG) del sòl urbà consolidat en sectors amb un alt valor paisatgístic.  
  
Amb la mateixa data s'emet, per L'arquitecte municipal, el document inicial estratègic amb sol·licitud de procediment simplificat relativa a la citada modificació puntual.  
B) Planejament vigent.  
El planejament municipal vigent és el Pla general de Calp (homologació global del PG 2998) aprovat definitivament el 28 de juliol de 1998, per la Comissió Territorial d'Urbanisme d'Alacant. L'esmentat planejament va estar sotmés a avaluació ambiental (exp. 457/8173-QNC) i es va obtenir declaració d'impacte ambiental.  
D'acord amb la documentació que forma part de l'expedient, l'àmbit territorial objecte de la modificació estudiada és el següent:  
Vessant nord-est de Toix: sòl classificat d'urbà i qualificat d'urbà consolidat comprès en la partida (01) Maryvilla.  
Vessant est d'Oltà: sòl classificat d'urbà i qualificat d'urbà consolidat i àrea de vora situats per damunt de la cota de la N-332 i comprés per les partides (11) Estació, (12) Estació II, (19) Corralets, (20) Oltamar i (21) Cucarres.  
L'eliminació de la tipologia habitatge familiar agrupat (AG) afecta les parcel·les amb una superfície superior a 5.000 m² o aquelles susceptibles d'agrupar-se per a configurar noves parcel·les on fos possible la tipologia agrupada (AG).  
La modificació parcial inclou, a més, l'exigència d'un instrument del paisatge per a aquelles actuacions que es projecten sobre parcel·les superiors als 1.600 m² en sòl urbà consolidat i sòl urbà àrea de vora, amb caràcter general.  
C) Objecte i justificació de la modificació.  
La modificació pretén eliminar la tipologia edificativa habitatges agrupats (AG) en l'àmbit indicat en l'epígraf anterior, sense afectar els aprofitaments existents derivats de l'aprovació al seu dia del Pla general d'ordenació urbana. Es justifica per l'eliminació del considerable impacte visual que aquesta suposa en aquelles cotes més altes del terme municipal, i són visibles des de gran part d'aquest.  
  
D) Característiques de la modificació proposada.  
L'esborrany de modificació datat el dia 9 de maig de 2016 i indicat en paràgrafs anteriors recull, al seu punt III.3, les característiques de la modificació que se sotmet al present informe ambiental:  
«a. Eliminació de la tipologia agrupada en el sòl urbà consolidat i sòl urbà àrea de vora dels àmbits definits en la present modificació parcial.  
a.1. Modificació del quadre 2 de l'annex I: sòl urbà consolidat eliminant la tipologia AG de l'àmbit definit.  
b) Sol·licitar estudi d'integració paisatgística per a aquelles parcel·les iguals o superiors a 1.600 m² de superfície en sòl urbà consolidat i sòl urbà àrea de vora.  
b.1. Modificació de l'article 46, incloent el següent paràgraf en l'apartat 2):  
?Tanmateix, en tot el sòl urbà per a parcel·les amb una superfície igual o superior a 1.600 m² s'aportarà, junt amb la sol·licitud de la corresponent llicència d'edificació, un estudi d'integració paisatgística.-  
  
c) Determinar la situació urbanística dels habitatges existents de la tipologia AG amb anterioritat a la present modificació parcial en l'àmbit definit en la present modificació parcial.  
c.1. Modificació del règim transitori de les normes urbanístiques del PGOU afegint a tal efecte, en el 1r) B) Fora d'ordenació diferit, apartat a, la tipologia edificativa agrupada AG en l'àmbit de la modificació puntual D-8 del PGOU. De forma que l'esmentat apartat quede de la següent forma:  
B) Fora d'ordenació diferit:  
a) Afecta la tipologia edificativa agrupada AG en l'àmbit de la modificació puntual D-8 i aquells edificis...».  
E) Consultes.  
Tenint en consideració les característiques de la proposta, el reduït àmbit sobre el que actua i l'emplaçament en què es formula la proposta, no s'estima necessari efectuar cap consulta a altres administracions sectorials, atès que no presenten valors afectats per la seua legislació sectorial.  
F) Identificació i valoració de possibles efectes sobre el medi ambient.  
La identificació i valoració dels efectes que s'estima poden produir-se en el medi ambient derivats de l'aprovació de la modificació estudiada es farà, d'acord l'article 46.3 de la LOTUP, atenent els criteris de l'annex VIII de l'esmentada norma. Això permetrà a l'òrgan ambiental determinar el procediment d'avaluació ambiental estratègica ?ordinari o simplificat- a seguir.  
La interpretació dels esmentats criteris es realitzarà d'acord la Guia d'aplicació de la Llei 9/2006, de 29 d'abril, apartat 3.5, facilitada pel Ministeri d'Agricultura i Medi Ambient, tal i com es recomana en la Guia d'avaluació ambiental per òrgan ambiental municipal publicada per la D.G. de Medi Natural i Avaluació Ambiental 1.  
La modificació afecta sis partides, totes elles en sòl urbà ?consolidat o qualificat com a àrea de vora- situades en vessant de major o menor pendent. En aquest sentit s'ha d'indicar que, d'acord amb la cartografia temàtica de les conselleries de Medi Ambient i de Vertebració del Territori, existeix risc de lliscament alt en la vessant de la Serra de Toix i mitjà/baix en la d'Oltà. Per tot això, les actuacions urbanístiques de desenvolupament hauran de preveure l'estudi geotècnic de la zona afectada.  
Del mateix mode, s'adverteix que en ambdós àmbits es limita amb sòl forestal, motiu pel qual es produeix una interfície urbana i forestal, el tractament de la qual haurà de respectar, especialment, allò establit en l'article 32 i concordants del Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana i en l'apartat 1.2.6 de la secció SI 5 del Codi Tècnic de l'Edificació.  
L'àmbit de la modificació es situa en zones d'alta visibilitat, en vessant, entre les cotes 50 i 260 m.s.n.m. La proposta pretén evitar els edificis continus en forma de pantalla disminuint, així, l'impacte visual. Del mateix mode, es preveu una clàusula ?modificant l'article 46.2 NUPGOU- mitjançant la qual s'exigeix estudi d'integració paisatgística per a aquells projectes en parcel·les amb una superfície igual o superior als 1.600 m², es a dir, dues vegades la parcel·la mínima establida per a aquests tipus de sòl.  
Per tot això, pot estimar-se que la incidència de tot allò indicat en paràgrafs precedents no es veu alterada de forma negativa per la modificació proposada. Pel contrari, poden preveure's efectes positius pel que fa a la integració paisatgística de les edificacions construïdes en l'àmbit de la modificació.  
G) Consideracions jurídiques.  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol, en l'àmbit de la Comunitat Valenciana, atenent a la distribució de competències establida en l'article 148.1.3 CE, mitjançant la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana. L'article 46 de la citada norma estableix que seran objecte d'avaluació ambiental i territorial estratègica ordinària determinats plans i programes, així com les seues modificacions, que s'adopten o aproven per una administració pública quan, entre altres supòsits, supose una modificació d'un pla general estructural i així ho determine l'òrgan ambiental i territorial d'acord amb els criteris de l'annex VIII de la LOTUP.  
  
H) Proposta d'acord.  
Analitzada la proposta de la modificació puntual D-8 del PGOU. Eliminació de la tipologia edificativa habitatges agrupats (AG) del sòl urbà consolidat en sectors amb un alt valor paisatgístic, s'entén que l'esmentada actuació quedaria emmarcada en l'article 46.3 de la LOTUP, per considerar que es tracta d'un instrument d'ordenació que afecta únicament o exclusivament l'ordenació detallada del sòl urbà consolidat.  
  
Per això, segons estableix l'article 51.2.b de la LOTUP, d'acord amb els criteris de l'annex VIII de la citada llei, per l'escassa incidència observada en els apartats anteriors, i en aplicació del principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.  
  
D'acord amb allò exposat, es proposa que per l'òrgan ambiental i territorial s'adopte el següent acord:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual D-8 del PGOU relativa a l'eliminació de la tipologia edificativa habitatges agrupats (AG) del sòl urbà consolidat en sectors amb un alt valor paisatgístic, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'aquest d'acord amb la seua normativa sectorial.  
Tanmateix es realitzen les següents apreciacions:  
- Donada l'existència d'interfície urbana i forestal, caldrà complir amb allò disposat en l'article 32 i concordants del Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana i en l'apartat 1.2.6 de la secció SI 5 del Codi Tècnic de l'Edificació.  
- En les zones de risc alt per esllavissament alt caldrà elaborar un estudi geotècnic previ a la construcció de nova edificació.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys desde la seua publicació. En eixe cas, el promotor haurà d'iniciar de nou el procediment d'avaluació ambiental i territorial estratègica simplificat de la proposta.  
En virtut de l'anterior, i com a òrgan ambiental de l'Ajuntament de Calp, mitjançant el present edicte, resolc:  
1r Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual D-8 del PGOU relativa a l'eliminació de la tipologia edificativa habitatges agrupats (AG) del sòl urbà consolidat en sectors amb un alt valor paisatgístic, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'aquest d'acord amb la seua normativa sectorial.  
2n Tanmateix, es realitzen les següents apreciacions:  
- Donada l'existència d'interfície urbana i forestal, caldrà complir amb allò disposat en l'article 32 i concordants del Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana i en l'apartat 1.2.6 de la secció SI 5 del Codi Tècnic de l'Edificació.  
- En les zones de risc alt per esllavissament alt caldrà elaborar un estudi geotècnic previ a la construcció de nova edificació.  
  
3r Donar compte de la present resolució al Ple de l'Ajuntament als efectes que l'òrgan promotor continue amb la tramitació del pla, d'acord amb allò disposat en l'article 57 de la LOTUP.»  
Ho mana la regidora delegada de Protecció del Territori, Ana María Sala Fernández, per ser l'òrgan competent per delegació de l'alcalde, César Sánchez Pérez, en virtut de Decret d'Alcaldia número 2485/2015, de data 11 de setembre de 2015, així com en virtut de les seues funcions com a òrgan ambiental de l'Ajuntament de Calp per Resolució de 5 de setembre de 2016 número 355527424.  
Cosa que es notifica als interessats per a general coneixement i als efectes oportuns; es fa constar que contra la present resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Calp, 22 de desembre de 2016.- La regidora delegada de Protecció del Territori: Ana María Sala Fernández.